**Rodne ekonomske nejedenakosti u komparativnoj persektivi: Evropska Unija i Srbiji – Babović Marija**

1. *slajd*

U drugoj polovini 20. veka u zemljama širom Evrope došlo je do značajnih promena u porodičnim formama i procesima njihovog formiranja, kao i u obrascima zaposlenosti muškaraca i žena, s obzirom na masovni izlazak žena na tržište rada. Uprkos konstantnom povećanju participacije žena u radnoj snazi, njihove stope zaposlenosti i dalje značajno zaostaju za stopama zaposlenosti muškaraca širom EU. Značajne prediktore zaposlenosti žena predstavljaju starost, broj dece, bračni status i nivo obrazovanja.

1. *slajd*

**Zaposlenost i briga o porodici**

Kada je roditeljstvo u pitanju, dok muškarci bez dece imaju niže stope zaposlenosti od muškaraca sa decom, kod žena stope zaposlenosti progresivno opadaju sa brojem dece u većini država članica. Na nivou EU može se uočiti trend značajnog povećanja jaza u stopama zaposlenosti muškaraca i žena sa povećanjem broja dece. Naravno postoje različitosti medju državama članicama EU, te je npr. jaz između stopa zaposlenosti muškaraca i žena najniži u Sloveniji, a najviši na Malti, dok, u svim državama članicama najniže stope zaposlenosti imaju žene sa troje i više dece. Takodje se uočava da među ženama koje imaju isti broj dece, žene sa višim nivoima obrazovanja imaju i značajno više stope zaposlenost.

1. *slajd*

**Istraživanje o kvalitetu života – Kotovska i saradnice**

Razlikovale su:

- domaćinstva sa oba zaposlena partnera

**-** domaćinstva u kojima je samo zaposlen muškarac

- domaćinstva u kojima je zaposlena žena

- domaćinstva u kojima oba partnera nisu zaposlena

Pokazalo se da je na nivou EU, najzastupljeniji model sa oba zaposlena partnera, ali da tek u sedam zemalja ovaj model beleži učešće na nivou polovine ili iznad toga**.** Učestalost modela sa oba zaposlena partnera zavisi u velikoj meri od broja i starosti dece u domaćinstvu. Naime, uočeno je da broj porodica u kojima su zaposlena oba partnera opada sa povećanjem broja dece mlađe od 6 godina,a starsna dob takodje ima veliki značaj.

Autorke ukazuju na značaj institucionalnih aranžmana, pre svega u pogledu ponude usluga podrške porodici, kao i struktura tržišta rada i rodnih režima na uspostavljanje različitih obrazaca zaposlenosti muškaraca i žena.

1. *slajd*

U zavisnosti od karakteristika institucionalnog porodičnog okruženja, klasifikuju zemlje u EU u nekoliko tipova:

-institucionalna

-kulturn

-strukturna

-ekonomska

Polazeći od navedenih dimenzija, autorke su klasifi kovale države u EU u 6 grupa i ove grupe nazvale režimima pomirenja radnog i porodičnog života.

1. *slajd*
2. Nordijske zemlje (Danska, Finska i Švedska)

Pokazuju najbolje karakteristike u pogledu usklađenosti profesionalnog i porodičnog života, u svakoj od dimenzija. Imaju izuzetno razvijene javne usluge za brigu o porodici, izrazito niske barijere za ulazak žena na tržište rada, olakšan povratak na posao majki nakon prekida u karijeri zbog brige o porodici i relativno fleksibilne radne aranžmane u smislu dostupnosti poslova sa delimičnim radnim vremenom. Politike nisu usmerene samo na obezbeđenje blagostanja porodice, već i na opšte unapređenje rodne jednakosti.

1. *slajd*
2. Zemlje Beneluksa (Belgija, Luksemburg i Holandija) i Francuska

Ove zemlje se međusobno više razlikuju nego nordijske. Belgija i Francuska se izdvajaju u ovoj grupi po tome što su porodične politike snažno usmerene na podsticanje zapošljavanja majki. U pogledu dostupnosti socijalnih usluga podrške približavaju se nordijskim zemljama. Razlike između zemalja u ovoj grupi javljaju se u tome što su institucionalne nekompatibilnosti manje u Belgiji i Francuskoj, dok Luksemburg i Holandija pokazuju bolje karakteristike na strukturnoj dimenziji. Pogotovo Holandiju karakteriše ponuda izrazito fleksibilnih radnih aranžmana. Zaposlenost majki je generalano društveno prihvaćena u ovoj grupi zemalja.

1. *slajd*
2. Anglo-saksonske zemlje, odnosno Irska i Velika Britanija

Ove dve zemlje pokazuju nepovoljnije karakteristike u pogledu pretpostavki za usklađivanje porodičnog i profesionalnog života, posebno u institucionalnoj i kulturnoj dimenziji. Glavni princip anglo-saksonske države blagostanja oslanjanje na tržište, država se ne upliće u porodična pitanja, sve dok ne nastupe poledice tržišnih promašaja. Rodna pitanja nisu predmet veće brige u ovom sistemu. Naime, žene nisu obeshrabrene da učestvuju na tržištu rada, ali nisu ni posebno podržane u smislu podrške u usklađivanju porodičnog i profesionalnog života. Dostupnost javnih usluga za podršku porodici je izuzetno niska, a društvena prihvaćenost zapošljavanja majki niža nego u zemljama iz prve dve grupe.

1. *slajd*
2. Zemlje nemačkog govornog područja (Nemačka i Austrija)

Darežljivi sistemi socijalne podrške u ovim zemljama tradicionalno su bili prilagođeni modelu porodice sa muškim hraniocem, a društvene norme ne podržavaju zaposlenost majki. I šire od toga, smatra se da zaposlenost žene ima negativne posledice na porodično blagostanje. Dostupnost javnih usluga porodične podrške takođe je veoma niska, a prepreke za ulazak žena na tržište rada značajno više nego u prethodnim grupama zemalja.

1. *slajd*
2. Južnoevropske zemlje

Ove zemlje pokazuju visoku institucionalnu nekompatibilnost u pogledu balansiranja porodičnog i profesionalnog života. U ovim sistemima se prećutno podrazumeva da pojedinci ne treba da kombinuju zaposlenost sa porodičnim obavezama, već da treba da se opredele za jedno ili drugo, pri čemu se očekuje da se muškarci opredele za zaposlenje a žene za brigu o porodici. Ideologija koja se nalazi u osnovi ovog sistema jeste da porodica predstavlja centralnu jedinicu socijalne zaštite, a intervencija države planira se tek za posledice neuspeha uloge porodice u pružanju zaštite. percepcija rodih uloga u ovoj grupi zemalja je konzervativna. Smatra se da je njihova primarna uloga da budu domaćice i brinu o porodici. U skladu sa tim, društvena prihvaćenost zaposlenosti žena je niska. Zbog sličnosti, Malta i Kipar su priključene ovoj grupi zemalja.

1. *slajd*
2. Bivše socijalističke zemlje

Karakterišu ih velike institucionalne neusklađenosti u sferi pomirenja porodičnog i profesionalnog života u svim dimenzijama. Dok su tokom socijalizma ove zemlje pretežno imale razvijene politike podrške zapošljavanju žena, procesi sistemskih transformacija uglavnom su poništili prethodna dostignuća. U sadašnjim uslovima, post-socijalističke zemlje imaju lošiju ponudu usluga zaštite i podrške porodici u Evropi. Sa jedne strane se očekuje da žene naprave prekid u karijeri kada dobiju dete, a kada su deca starijeg uzrasta, od njih se očekuje da rade i doprinose kućnom budžetu.

1. *slajd*

Zaposlenost samohranih majki izrazito varira među grupama država. Međutim, mogu se uočiti dve zajedničke karakteristike širom EU: u svim državama samohrane majke su manje ekonomski aktivne od majki sa partnerima; i onda kada učestvuju u radnoj snazi, češće se nalaze u statusu nezaposlenosti nego majke sa partnerima. Kada se pažnja usmeri prema razlikama između država, uočava se da su samohrane majke ekonomski najaktivnije u nordijskim zemljama, području Beneluksa i Francuskoj, kao i u zemljama nemačkog govornog područja. U ostalim zemljama samo manji broj samohranih majki je zaposlen.

Prema autorkinom sudu mogu se razlikovati tri tipa žena (sa različitim preferencijama):

1. Žene orijentisane prema domaćinstvu, koje daju prioritet porodici i povlače se sa tržišta rada (bilo u potpunosti ili delimično) kada dobiju decu.

2. Žene orijentisane prema karijeri, koje daju prioritet zaposlenosti i često se ne udaju ili nemaju decu.

3. Adaptivne žene, koje predstavljaju najbrojniju kategoriju. One menjaju svoje preferencije tokom životnih ciklusa, usmeravajući se u pojedinim fazama primarno prema porodici, a u drugim fazama pretežno prema karijeri.

13*. slajd*

**Teorija preferencija** nastala kao posledica kontraceptivne revolucije, ekspanzije vrednosti i politika jednakih šansi i promena na tržištu rada koje su dovele do povećanja fleksibilnih, neproizvodnih zanimanja koja su privlačna ženama. Ona tvrdi da je nastupilo novo doba u kome žene imaju mogućnosti izbora, i predviđa, da će muškarci zadržati svoju dominaciju na tržištu rada, u politici i drugim kompetitivnim aktivnostima, zbog toga što je samo manji broj žena spreman da da prioritet svom zaposlenju na isti način na koji to čine muškarci.

Rezultati istraživanja pokazali su da su osobe iz tradicionalnih parova ispoljile u mnogo većoj meri negativne stavove prema zaposlenosti žena, nego osobe iz drugih tipova parova.

Njihova analiza je pokazala da niže obrazovanje, tradicionalniji radni aranžmani i nezaposlenost majki ispitanica predstavljaju najvažnije faktore negativnih stavova prema zaposlenosti žena. Autorke su došle do potvrde da zapravo radni aranžmani utiču na stavove prema zaposlenosti žena. Interesantno je da prisustvo dece u domaćinstvu nije pokazalo značaj, dok obrazovanje žene jeste.

Analiza je pokazala da prisustvo dece u domaćinstvu nije bio značajan faktor za stavove žena prema zaposlenosti u svim kategorijama, ali je bio izrazito značajan faktor za tipove radnih aranžmana parova. Sve kategorije žena imale su manju verovatnoću da imaju dete u domaćinstvu od žena iz kategorije tradicionalnih obrazaca zaposlenosti. Obrazovanje je i ovoga puta bilo važan prediktor, pri čemu su tradicionalne žene bile značajno niže obrazovane od svih ostalih žena, dok su žene sa visokom posvećenošću karijeri imale najviši nivo obrazovanja.

Žene koje ostaju u kući verovatnije će imati negativnije stavove prema zaposlenosti, baš zato što ostaju kod kuće. Pošto tradicionalne žene imaju niže obrazovanje od zaposlenih žena, njihove šanse za pronalaženje dobro plaćenog posla je ograničeno. Usklađivanje porodičnog i profesionalnog života je izrazito kompleksan zadatak koji vrši pritisak u pogledu vremena ali i u pogledu radnih opterećenja. Uspostavljanje ravnoteže između ove dve sfere zavisi od načina na koji se vreme razpoređuje između aktivnosti plaćenog rada i aktivnosti održavanja domaćinstva i brige o porodici.

1. *slajd*

**Istraživanje o kvalitetu života**

Prilikom analize podataka iz istraživanja o kvalitetu života u EU izdvojene su četiri kategorije na osnovu ocena uravnoteženosti porodičnog i profesionanog života. U jednoj se ocenjuje da se nedovoljno vremena posvećuje poslu, u drugoj porodici, a u trećoj da postoji veoma izražen konflikt koji se refl ektuje u obe sfere.

Analiza je pokazala da tek četvrtina zaposlenih građana EU smatra da je uspostavila ravnotežu između profesionalnog i porodičnog života, dok jedna petina izveštava o izrazitom konfliktu između dve oblasti života. Osobe koje prijavljuju konflikt između porodičnog i profesionalnog života najmanje su zastupljene u području Beneluksa i Francuskoj, a najviše u nordijskim zemljam. Kada je reč o konfliktu između porodičnog i profesionalnog života prema dimenziji opterećenja i umora, onda nordijske zemlje pokazuju najmanje izražen konflikt, potom zemlje Beneluksa i Francuska, a najveći Centralne i Istočne zemlje EU.

Na osnovu izloženih podataka, ali i dodatnih analiza, autorke zaključuju da je u EU porodični život više ugrožen radnim obavezama nego obrnuto.

*15. slajd*

**Kućni rad**

-Podela kućnog rada najpreciznije se meri istraživanjima o upotrebi vremena, na osnovu relativno preciznog vođenja dnevnika aktivnosti ispitanika.

-Navedeni podaci pokazuju da širom EU, žene sistematski obavljaju veću proporciju kućnih poslova, ili da se preciznije izrazimo, provode više vremena u ovim poslovima nego muškarci.

-Registrovano je sistematski već angažovanje žena, uz velike varijacije između zemalja.

-U svim zemljama daleko veći broj žena nego muškaraca svakodnevno obavlja kućne poslove.

-Podaci o ukupnom vremenu provedenom u kućnom radu i brizi o članovima porodice potvrđuju značajno veći angažman žena.

*16. slajd*

-I muškarci i žene se više angažuju u brizi o deci nego u kućnim poslovima i brizi o starima i bolesnima.

-Manji rodni jaz koji se zapaža u brizi o deci potiče primarno od preovlađujuće zaposlenosti žena sa punim radnim vremenom, a ne od većeg uključivanja muškaraca u aktivnosti vaspitanja dece.

-Pokazalo se da mnogi muškarci percipiraju da obavljaju manje kućnog posla nego što bi to podrazumevala pravična podela rada. Sa druge strane, proporcija žena koje tvrde da obavljaju više kućnog rada nego što bi podrazumevala pravična raspodela uloga.

-Muškarci koji nemaju dece, u proseku posvete 10 sati rada nedeljno više kućnim poslovima nego muškarci koji imaju decu

-Na osnovu uvida iz istraživanja može oceniti, da u zemljama Južne Evrope vreme provedeno u brizi o deci više predstavlja nužnost, dok u nordijskim zemljama više predstavlja izbor. Razlike između režima se iskazuju i preko brige o starima, koja uzima najviše vremena ženama u Južnoj Evropi, što je rezultat manje razvijenosti sektora usluga za podršku starima. Napokon, vreme koje žene provode u poslovima održavanja domaćinstva najviše je u zemljama Centralne i Istočne Evrope

*17. slajd*

**Podela rada i moći u domaćinstvima u Srbiji**

Društvo Srbije karakterišu spore promene porodičnih struktura i domaćinstava. Iako poslednjih decenija dolazi do konstantnog pada učešća porodičnih domaćinstava i porasta neporodičnih domaćinstava, ove promene su premalog intenziteta da bi dovele do radikalnijeg pomaka u pravcu zapadno-evropskih porodičnih struktura. Između dva popisna perioda (1991–2002) zabeležen je pad učešća porodičnih domaćinstava uz porast neporodičnih domaćinstava, a pad beleže i proširene porodice i višeporodična domaćinstav.

Porast samačkih domaćinstava u Srbiji nije produkt alternativnih izbora mlađeg stanovništva, već direktna posledica demografskog starenja i životnih situacija koje zatiču pojedince u kasnijim fazama životnog toka (udovištvo ili razvod). Osim toga, samačka domaćinstva znatno su zastupljenija kod najnižih socijalnih slojeva, što potvrđuje činjenicu da nije reč o izabranoj, već nužnoj opciji.

Još uvek visoko učešće proširenih porodica i višeporodičnih domaćinstava u Srbiji prepoznato je primarno kao rezultat rasprostranjenih strategija suživota nekoliko generacija usled stambene i fi nansijske deprivacije, kao i usled opadanja instituicionalnih kapaciteta brige o starim, bolesnim i deci, koja je rasprostranjena u gotovo svim segmentima stanovništva.

U pogledu zaposlenosti žena i muškaraca različitog bračnog statusa u Srbiji je dostupan tek osnovni podatak za 2006. godinu. Rodni jaz u stopama zaposlenosti izražen je u svim kategorijama defi nisanim na osnovu bračnog statusa, ali je najmanji među razvedenim ženama i muškarcima. Najveći jaz se uočava u kategoriji oženjenih i udatih.

Za razliku od većine zemalja EU, u Srbiji je stopa zaposlenosti žena sa jednim detetom viša od stope zaposlenosti žena bez dece. Ovo je verovatno posledica činjenice da među ženama bez dece dominiraju mlade žene, koje se suočavaju sa izrazito velikim preprekama pri ulasku na tržište rada.

1. *slajd*

Međutim, sa povećanjem broja dece u domaćinstvu, stope zaposlenosti žena značajno opadaju. Tako izrazito najniže stope zaposlenosti imaju žene sa troje i više dece. Kao i u slučaju EU, kod muškaraca koji imaju decu zapažaju se više stope zaposlenosti u odnosu na muškarce bez dece. Međutim, razlika je veća nego u području EU. Opet ovo se bar delom može objasniti činjenicom da se u Srbiji i mladi muškarci suočavaju sa velikim problemima integracije u tržište rada. Sam broj dece u domaćinstvu nema značajnog uticaja na varijacije u stopama zaposlenosti, s obzirom da muškarci sa jednim, dvoje, troje i više dece pokazuju male varijacije u ovim stopama, manje nego u području EU.

Muškarci, pre nego žene, bivaju nosioci višestrukih plaćenih radnih aktivnosti.

Podaci o rodnoj podeli kućnog rada ukazuju na izrazitu dominaciju patrijarhalnog modela podele rada u domaćinstvu, u kome većinu kućnog rada obavljaju ženski članovi domaćinstva. trendovi ukazuju da je u ovom aspektu došlo do relativno blagih, ali značajnih promena koje se ispoljavaju u povećanom angažovanju muškaraca u obavljanju rada u domaćinstvu.

*19. slajd*

Interesantno je da su promene zabeležene upravo u poslovima koji su tradicionalno predstavljali izrazito „ženske“ poslove, poput kuvanja, peglanja, pranja sudova i veša, dok promene nisu zabeležene u podeli odgovornosti vezanih za negu male dece i brigu o školskim obavezama dece. Ipak, uprkos uočenim pozitivnim trendovima, ovi relativno grubi podaci pokazuju i dalje značajnu neravnotežu u raspodeli kućnih obaveza, jer u izrazitoj većini domaćinstava sve kućne poslove uglavnom obavljaju žene.

Pokazalo se da za razumevanje podele kućnog rada nije značajna toliko zaposlenost žena, koliko zaposlenost muškaraca.

Uočava se da je patrijarhalni vrednosni sistem generalno povezan sa većim angažmanom žena u kućnim poslovima u poređenju sa ne-patrijarhalnim vrednosnim sistemom. Zaposlenost zatim deluje kao posredujuća varijabla. (Ne)zaposlenost muškarca vodi znatno većim razlikama u opterećenosti žena kućnim poslovima u kategoriji ne-patrijarhalnih vrednosnih modela.

Obzirom na činjenicu da su žene izraziti nosioci kućnog rada, treba naglasiti da i u domaćinstvima u kojima pojedinačni članovi nisu opterećeni višestrukim radnim ulogama na formalnom i neformalnom tržištu rada, a u kojima su žene formalno zaposlene, one zapravo obavljaju dvostruki posao – plaćeni posao na tržištu rada i neplaćeni kućni posao. Podela rada u domaćinstvu predstavlja samo jednu sferu u kojoj se iskazuju rodni mikro odnosi moći.

*20. slajd*

**Rodni odnosi u odlučivanju o budžetu domaćinstva**

Uporedni podaci iz istraživanja o ekonomskim strategijama domaćinstava pokazuju da je u periodu 2003–2007. došlo do blagih promena u podeli kućnog rada i upravljanja finansijama domaćinstva. Promene su zabeležene u povećanom uključivanju muškaraca u pojedine vrste poslova održavanja domaćinstva, kao i većoj zastupljenosti domaćinstava u kojima žene upravljaju porodičnim finansijama. Vrednosni obrasci pokazali su se kao ključne determinante različitih oblika podele rada i odnosa moći zabeleženih preko odlučivanja o finansijama domaćinstva, dok su se obrasci zaposlenosti muškaraca i žena pokazali kao manje značajni. Ipak, uprkos uočenim promenama važno je istaći da u oba posmatrana aspekta rodni odnosi u domaćinstvu i dalje ostaju obeleženi izrazito neravnopravnom podelom rada i odlučivanja o budžetu. Obaveze kućnog rada pretežno su u nadležnosti žena, dok je upravljanje finansijskim resursima domaćinstva pretežno u rukama muškaraca. Ovakvi odnosi uspostavljaju se u kontekstu još uvek prisutnih patrijarhalnih vrednosnih orijentacija koje definišu šta su to „primerene“ muške i ženske uloge.